ddrg/super_eurlex huggingface dataset:
DA Den Europæiske Unions Tidende C 72/1

UDTALELSE FRA KOMMISSIONEN

af 26. februar 2015

om planen for bortskaffelse af radioaktivt affald fra European Spallation Source Facility (Linear Accelerator) i Lund i Sverige

(Kun den svenske udgave er autentisk)

(2015/C 72/01)

Nedenstående vurdering foretages i henhold til Euratomtraktatens bestemmelser, uden at dette berører eventuelle yderligere vurderinger, der skal foretages i henhold til traktaten om Den Europæiske Unions funktionsmåde samt de forpligtelser, der følger heraf og af afledt ret (1).

Den 25. september 2013 modtog Europa-Kommissionen i overensstemmelse med Euratomtraktatens artikel 37 fra den svenske regering de almindelige oplysninger om planen om bortskaffelse af radioaktivt affald fra European Spallation Source Facility (Linear Accelerator).

På grundlag af disse oplysninger og en række supplerende oplysninger, som Kommissionen udbad sig den 18. oktober 2013 og den 22. september 2014, og som de svenske myndigheder forelagde den 2. september 2014 og den 22. oktober 2014, samt efter høring af ekspertgruppen udtaler Kommissionen følgende:

1. Afstanden mellem anlægget og den nærmeste grænse til en anden medlemsstat, som i dette tilfælde er Danmark, er ca. 30 km.

2. Under normale driftsforhold er det ikke sandsynligt, at væske- og gasformige radioaktive udslip vil give anledning til en sundhedsskadelig eksponering af betydning af befolkningen i andre medlemsstater.

3. Fast radioaktivt affald vil blive midlertidigt oplagret på anlægsområdet, før det sendes til autoriserede behandlings- eller affaldsbehandlingsfaciliteter i Sverige.

4. Skulle der ske uplanlagte radioaktive udslip som følge af en ulykke af den type og størrelse, der er beskrevet i de almindelige oplysninger, vil de doser, som befolkningen i en anden medlemsstat efter al sandsynlighed vil blive udsat for, ikke være af sundhedsmæssig betydning.

Kommissionen konkluderer derfor, at gennemførelse af planen for bortskaffelse af radioaktivt affald i enhver form fra European Spallation Source Facility i Lund i Sverige, hverken under normal drift eller i tilfælde af en ulykke af den type og størrelse, som behandles i de almindelige oplysninger, kan antages at ville medføre en sundhedsmæssigt betydelig radioaktiv kontaminering af en anden medlemsstats vande, jord eller luftrum.

Udfærdiget i Bruxelles, den 26. februar 2015. På Kommissionens vegne Miguel ARIAS CAÑETE Medlem af Kommissionen

(1) For eksempel skal der i henhold til traktaten om den Europæiske Unions funktionsmåde foretages en yderligere vurdering af miljøforholdene. Indledningsvis ønsker Kommissionen at henlede opmærksomheden på bestemmelserne i direktiv 2011/92/EU om vurdering af visse offentlige og private projekters indvirkning på miljøet, direktiv 2001/42/EF om vurdering af bestemte planers og programmers indvirkning på miljøet, direktiv 92/43/EØF om bevaring af naturtyper samt vilde dyr og planter og direktiv 2000/60/EF om fastlæggelse af en ramme for Fællesskabets vandpolitiske foranstaltninger.
9.

Kommissionen forstår ECB's henstilling om ændring af artikel 22 i statutten for ESCB og ECB ud fra Rettens dom i sag T-496/11 af 4. marts 2015, Det Forenede Kongeringe mod ECB (3). Retten fastslog, at retten til at udstede forordninger i henhold til statuttens artikel 22 er et af de midler, som ECB råder over med henblik på at udføre den opgave, som eurosystemet er tildelt i henhold til artikel 127, stk. 2, i TEUF, nemlig at fremme betalingssystemernes smidige funktion. Denne opgave tjener i sig selv til at opfylde hovedformålet med artikel 127, stk. 1, i TEUF. I samme dom fastslog Retten også, at udtrykket »clearing- og betalingssystemer« i artikel 22 i statutten for ESCB og ECB skal fortolkes i lyset af den opgave, der består i at fremme »betalingssystemernes smidige funktion«, hvorfor den mulighed, som ECB i henhold til statuttens artikel 22 har til at vedtage forordninger »[m]ed henblik på at sikre effektive og pålidelige clearing- og betalingssystemer«, ikke skal forstås således, at den tillægger ECB en beføjelse for så vidt angår hele clearingsystemet, herunder systemet for værdipapirtransaktioner, men snarere skal anses for at være begrænset til kun at omfatte betalingssystemerne.
C 269/1

UDTALELSE FRA KOMMISSIONEN

af 27. juli 2018

i henhold til artikel 10 i forordning (EU) nr. 1301/2014 om den innovative løsning foreslået af SNCF Réseau til konstruktionen af køreledningssystemet med henblik på at muliggøre driftshastigheder på op til 360 km/t

(Kun den franske udgave er autentisk)

(2018/C 269/01)

Nedenstående analyse er udført i henhold til bestemmelserne i Europa-Parlamentets og Rådets direktiv (EU) 2016/797 af 11. maj 2016 om interoperabilitet i jernbanesystemet (1) og Kommissionens forordning (EU) nr. 1301/2014 af 18. november 2014 om de tekniske specifikationer for interoperabilitet gældende for delsystemet Energi i EU's jernbanenet (2).

Den 2. februar 2018 modtog Kommissionen fra SNCF Réseau en anmodning om en udtalelse fra Kommissionen i henhold til artikel 10 i forordning (EU) nr. 1301/2014, om en innovativ løsning til konstruktionen af køreledningssystemet med henblik på at muliggøre driftshastigheder på op til 360 km/t.

SNCF Réseaus forslag er at udvide brugen af kurven med den gennemsnitlige kontaktkraft, der er omhandlet i punkt 4.2.11 i forordning (EU) nr. 1301/2014, fra 320 km/t til 360 km/t.

Som følge af en anmodning fra Kommissionen om at vurdere den tekniske løsning, som SNCF Réseau havde foreslået, afgav Den Europæiske Unions Jernbaneagentur (»agenturet«) den 16. april 2018 en udtalelse om, hvorvidt den af SNCF Réseau foreslåede innovative løsning til konstruktionen af køreledningssystemet med henblik på at muliggøre driftshastigheder på op til 360 km/t efterlever de væsentlige krav i direktiv (EU) 2016/797.

Agenturet finder, at de resultater af simuleringer og prøvningsmålinger, som SNCF Réseau har forelagt, er tilstrækkelige og bekræfter, at kravene i punkt 4.2.11 i forordning (EU) nr. 1301/2014 kan udvides til hastigheder på op til 360 km/t for kørestrømforsyningssystemer på vekselstrøm.

På grundlag af agenturets udtalelse og efter en udveksling af synspunkter med det udvalg, der er nedsat i henhold til artikel 51, stk. 1, i direktiv (EU) 2016/797, er Kommissionen af den opfattelse, at den tekniske løsning, som SNCF Réseau har foreslået til konstruktionen af køreledningssystemet med henblik på at muliggøre driftshastigheder på op til 360 km/t, er i overensstemmelse med direktiv (EU) 2016/797.

Kommissionen konkluderer derfor, at gennemførelsen af ovennævnte innovative løsning udgør et acceptabelt middel til efterlevelse af de væsentlige krav i direktiv (EU) 2016/797 og derfor kan bruges ved vurderingen af projekter.

Udfærdiget i Bruxelles, den 27. juli 2018. På Kommissionens vegne Violeta BULC Medlem af Kommissionen

(1) EUT L 138 af 26.5.2016, s. 44.

(2) EUT L 356 af 12.12.2014, s. 179.
4.

Fast radioaktivt affald fra både demontering og drift vil blive midlertidigt lagret på stedet, før det overføres til godkendte behandlings- eller bortskaffelsesanlæg i Frankrig. Kommissionen anbefaler, at den kontrol af restaktivitetskoncentrationen, der udføres for at bekræfte, at det faste affald efter dekontaminering er konventionelt affald, bør være af en sådan art, at det sikres, at de frigivelseskriterier, der er fastsat i direktiverne om grundlæggende sikkerhedsnormer, overholdes.
(1)

Den 23. december 2020 vedtog Europa-Parlamentet og Rådet forordning (EU, Euratom) 2020/2223 (2) om ændring af forordning (EU, Euratom) nr. 883/2013 med henblik på at oprette en intern funktion i form af en kontrolansvarlig for processuelle garantier i Det Europæiske Kontor for Bekæmpelse af Svig (»den kontrolansvarlige«).
4.

Skulle der ske utilsigtede udledninger af radioaktive stoffer som følge af ulykker af den type og størrelse, der er beskrevet i de almindelige oplysninger, vil de doser, som befolkningen i en anden medlemsstat efter al sandsynlighed vil blive udsat for, ikke være af sundhedsmæssig betydning, jf. de referenceniveauer, som er fastsat i direktivet om grundlæggende sikkerhedsnormer. Kommissionen konkluderer derfor, at gennemførelse af planen for bortskaffelse af radioaktivt affald i enhver form fra dekommissioneringen og demonteringen af kernekraftværket Brokdorf (KBR) i den tyske delstat Schleswig-Holstein, hverken under normal drift eller i tilfælde af ulykker af den type og størrelse, der er beskrevet i de almindelige oplysninger, kan antages at ville medføre en sundhedsmæssigt betydelig radioaktiv kontaminering af en anden medlemsstats vande, jord eller luftrum, jf. de bestemmelser, der er fastsat i direktivet om grundlæggende sikkerhedsnormer.
31971G0055R(01)

BERIGTIGELSE TIL : - /* 71/55/Euratom: Rådets resolution af 17. december 1970 om retningslinjerne for vedtagelse af forsknings- og undervisningsprogrammer */



EF-Tidende nr. L 086 af 12/04/1972 s. 0019
++++

RAADETS RESOLUTION

af 15 . december 1975

om konventionen om det europaeiske patent for faellesmarkedet

RAADET FOR DE EUROPAEISKE FAELLESSKABER -

som henviser til traktaten om oprettelse af Det europaeiske oekonomiske Faellesskab ,

som tager i betragtning , at repraesentanterne for Det europaeiske oekonomiske Faellesskabs medlemsstater i dag har undertegnet en konvention om det europaeiske patent for faellesmarkedet ,

som tager i betragtning , at Raadet er af den opfattelse , og at medlemsstaternes repraesentanter i konventionens praeambel har erklaeret , at det er noedvendigt at indgaa konventionen for at lette gennemfoerelsen af Det europaeiske oekonomiske Faellesskabs opgaver , og at det derfor er en egnet foranstaltning , som skal traeffes af medlemsstaterne , med forbehold af hjemlige ratifikationsprocedurer , til at sikre opfyldelsen af faellesskabsforpligtelser -

VEDTAGER , at medlemsstaterne boer deltage i konventionen om det europaeiske patent for faellesmarkedet og traeffe alle de foranstaltninger , der maatte vaere noedvendige til at sikre gennemfoerelsen deraf .
95/209/EF: Fælleserklæring fra Europa-Parlamentet, Rådet og Kommissionen om Europa-Parlamentets og Rådets afgørelse nr. 819/95/EF af 14. marts 1995 om iværksættelse af Fællesskabets handlingsprogram »Socrates«



EF-Tidende nr. L 132 af 16/06/1995 s. 0018 - 0018



FÆLLESERKLÆRING FRA EUROPA-PARLAMENTET, RÅDET OG KOMMISSIONEN om Europa-Parlamentets og Rådets afgørelse nr. 819/95/EF af 14. marts 1995 om iværksættelse af Fællesskabets handlingsprogram »SOCRATES« (1) To år efter igangsætningen af programmet foretager Europa-Parlamentet og Rådet en evaluering af programmets resultater. I den forbindelse forelægger Kommissionen dem en rapport ledsaget af de forslag, den finder hensigtsmæssige, herunder vedrørende den finansielle ramme, som er fastlagt i henhold til den fælles erklæring af 6. marts 1995. Europa-Parlamentet og Rådet skal snarest muligt tage stilling til disse forslag. (1) EFT nr. L 87 af 20. 4. 1995, s. 10.
Berigtigelse til fælleserklæring fra Europa-Parlamentet, Rådet og Kommissionen om Europa-Parlamentet og Rådets afgørelse nr. 819/95/EF af 14. marts 1995 om iværksættelse af fællesskabets handlingsprogram »SOCRATES« (De Europæiske Fællesskabers Tidende nr. L 132 af 16. juni 1995)

De to sidste punktummer affattes således:

»I den forbindelse forelægger Kommissionen dem en rapport ledsaget af de forslag, den finder hensigtsmæssigt, herunder vedrørende den finansieringsramme, som er fastlagt af den lovgivende myndighed i henhold til den fælles erklæring af 6. marts 1995. Europa-Parlamentet og Rådet skal snarest muligt træffe afgørelse om disse forslag.«
RÅDETS RESOLUTION af 16. december 1996 om foranstaltninger til bekæmpelse og afvikling af ulovlig dyrkning og fremstilling af narkotika inden for Den Europæiske Union (96/C 389/01)

RÅDET FOR DEN EUROPÆISKE UNION,

som henviser til traktaten om Den Europæiske Union, særlig artikel K.1,

som tager i betragtning, at den globale handlingsplan for narkotikabekæmpelse, som blev vedtaget af Det Europæiske Råd i Madrid den 15. og 16. december 1995, understreger behovet for at bekæmpe og afvikle ulovlig dyrkning og fremstilling af narkotika inden for Den Europæiske Union,

som er klar over, at det er et problem, at der inden for Den Europæiske Union ulovligt dyrkes og fremstilles narkotika,

som er sig bevidst, at personer, der beskæftiger sig med ulovlig dyrkning eller fremstilling af narkotika, ofte driver deres virksomhed i flere medlemsstater med henblik på dyrkning, fremstilling og salg,

som erkender, at det i praksis er vanskeligt at tage fat på dette problem, og at der derfor er behov for en samordnet aktion,

som ønsker at fremme en høj grad af samarbejde og udveksling af såvel ekspertise som efterretninger medlemsstaterne imellem,

som ønsker at forhindre, at cannabisfrø anvendes til ulovlig dyrkning,

som noterer sig, at de enkelte medlemsstater allerede har truffet flere foranstaltninger til bekæmpelse af dette problem,

HAR VEDTAGET FØLGENDE RESOLUTION:

Rådet opfordrer medlemsstaterne til:

1. at være særlig opmærksomme på forebyggelse og afsløring af ulovlig dyrkning og fremstilling af narkotika

2. under hensyn til situationen i deres lande at overveje at gøre salg af cannabisfrø strafbart, når sælgeren er vidende om, at køberen agter at anvende dem til ulovlig dyrkning af cannabis

3. at sikre, at dyrkning af cannabis i væksthuse, i polythenetunneler og indendørs forbydes, bortset fra dyrkning til f.eks. videnskabelige formål, hvortil der er opnået særlig autorisation, efter at ansøgeren i forvejen har dokumenteret over for de autoriserende myndigheder, at den påtænkte dyrkning omfattes af denne undtagelse

4. sammen med Europols Narkotikaenhed (EDU) at øge effektiviteten af det operative personales indsats over for problemet ulovlig dyrkning og fremstilling af narkotika, ved:

a) at forbedre udvekslingen af operative og strategiske efterretninger

b) at samarbejde med retsvidenskabelige laboratorier

c) af afholde specialkurser og seminarer

d) at udveksle metoder, viden og ekspertise

e) at tage udstyr til afsløring af ulovlige laboratorier op til vurdering

f) på formandskabets initiativ i samarbejde med EDU og med bistand fra medlemsstater, der tilbyder deres assistance, at udarbejde en håndbog for afsløring af ulovlig dyrkning og fremstilling af narkotika; håndbogen skal indeholde anvisninger på sikkerheds- og sundhedsforholdsregler. EDU skal stå for den regelmæsssige ajourføring af håndbogen.
RÅDETS RESOLUTION af 29. november 1996 om foranstaltninger til bekæmpelse af narkoturismen i Den Europæiske Union (96/C 375/02)

RÅDET FOR DEN EUROPÆISKE UNION,

som henviser til traktaten om Den Europæiske Union, særlig artikel K.1,

som tager i betragtning, at bekæmpelse af narkotikamisbrug og samarbejde herom er spørgsmål af fælles interesse for medlemsstaterne,

som tager i betragtning, at det i den globale handlingsplan for narkotikabekæmpelse, som Det Europæiske Råd vedtog i Madrid den 15. og 16. december 1995, understreges, at der er behov for at gribe ind over for narkoturismen i medlemsstaterne,

som er klar over, at narkoturisme i Den Europæiske Union er et problem, der hele tiden ændrer sig,

som tager hensyn til årsagerne til narkotikamisbrug og behovet for forebyggelse,

som erkender, at narkoturisme kun er et problem i nogle medlemsstater, og at der er stor forskel på, hvor udbredt problemet er i disse medlemsstater,

som ønsker at fremme og sikre en nær forbindelse mellem de pågældende medlemsstater for at fremme en effektiv løsning på problemet,

som ønsker at sikre, at problemet behandles inden for en yderst effektiv struktur,

som noterer sig, at nogle medlemsstater allerede har bilaterale eller multilaterale aftaler om bekæmpelse af narkoturisme,

VEDTAGER FØLGENDE RESOLUTION:

1. For at løse problemet med narkoturisme mere effektivt i Den Europæiske Union opfordrer Rådet de berørte medlemsstater til

a) at forbedre og fremskynde informationsudvekslingen

b) at koordinere deres aktioner og

c) gensidigt at styrke procedurerne for anvendelse af national lovgivning om narkoturisme.

2. Under hensyn til, at der er forskel på, hvor udbredt problemet er i de forskellige medlemsstater, og derfor på, hvilke foranstaltninger der er behov for til at løse det, opfordrer Rådet de berørte medlemsstater til efter behov at

a) forbedre og fremskynde informationsudvekslingen ved at anvende bestående kanaler på centralt, regionalt og lokalt plan eller om nødvendigt ved at oprette nye kanaler. Dette kan eventuelt ske med deltagelse af et centralt kontaktsted, der etableres af de retshåndhævende myndigheder for at øge koordineringen i forbindelse med problemet med narkoturisme i de enkelte medlemsstater og holde kontakt med andre medlemsstaters centrale kontaktsteder. De enkelte medlemsstaters nationale lovgivning finder anvendelse med henblik herpå

b) udveksle personale og/eller benytte bestående ordninger med forbindelsesofficerer

c) konsultere hinanden med henblik på aktioner på begge sider af grænsen og eventuelt også i transitmedlemsstater

d) gøre overførsel af retsforfølgning i straffesager så fleksibel og effektiv som muligt, således at overførsel kan ske ved en lang række forholdsvis små overtrædelser, når denne procedure findes i en medlemsstat.

3. Rådet opfordrer Europols Narkotikaenhed til i sin årsrapport om narkotikasituationen at være særlig opmærksomme på de mere alvorlige aspekter af narkoturismen som fænomen, så Rådet, når det har modtaget rapporten, om nødvendigt kan ajourføre Den Europæiske Unions undersøgelse om narkoturisme og evalueringen af foranstaltninger til bekæmpelse af narkoturisme.
Rådets resolution om styrkelse af mobilitetsstrategien for det europæiske forskningsrum (EFR)

(2001/C 367/01)

RÅDET FOR DEN EUROPÆISKE UNION

1. ERINDRER om den betydning, som stats- og regeringscheferne på de seneste Europæiske Råd i Lissabon, Nice og Stockholm tillagde øget faglig og erhvervsmæssig mobilitet for mænd og kvinder i hele Den Europæiske Union;

2. ERINDRER om oprettelsen af EFR, som stats- og regeringscheferne godkendte på Det Europæiske Råd i Lissabon, og ERINDRER i denne forbindelse om, at det er nødvendigt at tage skridt til at rydde hindringerne for forskermobiliteten i Europa af vejen inden 2002 og tiltrække og holde fast på store forskertalenter i Europa;

3. ERINDRER om Rådets resolutioner af 15. juni 2000 og 16. november 2000 om EFR(1) hvor Rådet opfordrede medlemsstaterne og Kommissionen til at samarbejde om at identificere og derefter fjerne hindringer for forskermobiliteten og udtrykker tilfredshed med den vægt, der lægges på menneskelige ressourcer i forbindelse med oprettelsen at EFR og på at fremme forskermobiliteten;

4. BEKRÆFTER, hvor vigtig forskermobilitet er for realiseringen af EFR, og GENTAGER sit ønske om at fjerne vedvarende hindringer for forskermobiliteten, idet hindringerne er mangeartede og også har kulturelle, sociale, administrative, lovgivningsmæssige og reguleringsmæssige årsager;

5. SER MED TILFREDSHED på det samarbejde, der er skabt mellem medlemsstaterne og Kommissionen, og som har ført til en indledende analyse af de væsentligste hindringer for forskermobilitet;

6. SER MED TILFREDSHED på Kommissionens overordnede strategi, som femgår af dens meddelelse "En mobilitetsstrategi for det europæiske forskningsrum", og UNDERSTREGER navnlig, at der er behov for

- at drøfte foranstaltninger, som skal træffes med henblik på at skabe gunstige vilkår for mobilitet og derigennem fremme den videnskabelige kompetence

- at tage hensyn til forskernes særlige situation i forbindelse med mobilitet som helhed

- at fremhæve den betydning, som tillægges menneskelige ressourcer og mobilitet i sjette forskningsrammeprogram (EF);

7. STØTTER bestræbelserne for

- at orientere forskerne bedre om mobilitet, navnlig gennem oprettelsen af en særlig internetportal, et netværk af mobilitetscentre, som, hvor det er hensigtsmæssigt, bygger på eksisterende strukturer, og bedre fordeling af ledige stillinger

- at undersøge kvalitative spørgsmål f.eks. vedrørende udveksling af bedste praksis og benchmarking;

8. OPFORDER Kommissionen til

- at lægge tilstrækkelig vægt på betydningen af forskermobilitet i sin mobilitetshandlingsplan for udvikling og åbning af nye europæiske arbejdsmarkeder, der vil blive forelagt Det Europæiske Råd i foråret 2002, og til blandt andet at fremme ligestilling mellem kønnene og styrke de unge videnskabsfolks bidrag til forskning

- at sikre, at kandidatlandene fuldt ud inddrages i forbindelse med fastlæggelsen og gennemførelsen af mobilitetsfremmende foranstaltninger

- at aflægge en årlig beretning om de fremskridt, der gøres med hensyn til iværksættelse af strategien til fremme af forskermobilitet.

(1) EFT C 205 af 19.7.2000, s. 1.

EFT C 374 af 28.12.2000, s. 1.
Rådets resolution

af 19. juni 2001

om dyrs velfærd under transport

(2001/C 273/01)

RÅDET FOR DEN EUROPÆISKE UNION,

som henviser til traktaten om oprettelse af Det Europæiske Fællesskab,

som tager følgende i betragtning:

- i erklæring nr. 24, der er knyttet som bilag til slutakten til traktaten om Den Europæiske Union, opfordres de europæiske institutioner og medlemsstaterne til fuldt ud at tage hensyn til de velfærdsmæssige krav for dyr ved udarbejdelse og gennemførelse af fællesskabsforskrifter navnlig inden for den fælles landbrugspolitik

- beretningen fra Kommissionen til Rådet og Europa-Parlamentet om de erfaringer, medlemsstaterne har gjort siden gennemførelsen af Rådets direktiv 95/29/EF om ændring af direktiv 91/628/EØF om beskyttelse af dyr under transport, har vist, at der er mangler i anvendelsen af de bestemmelser, der er fastsat i ovennævnte direktiv, som navnlig vedrører overholdelse af transporttiden og lastetætheden, manglende pleje og hårdhændet behandling af dyrene især under langvarige transporter

- de forskellige kriser, EU har gennemgået i de seneste år med hensyn til dyresundhed (navnlig klassik svinepest i Nederlandene (1997/98) og senest mund- og klovesyge) er blevet forstærket, fordi der er blevet foretaget et stort antal transporter af levende dyr både inden for de medlemsstater, der er berørt af disse epizootier, og mellem de forskellige medlemsstater

- anvendelsen af de mellemstationer, der er indført ved Rådets direktiv 95/29/EF, med henblik på transport af dyr over lange afstande kan udgøre en risiko for udbredelse af visse smitsomme sygdomme (f.eks. mund- og klovesyge og klassisk svinepest)

- specialiseringen af husdyrbrugene og koncentrationen og intensiveringen af animalsk produktion i visse regioner af medlemsstaterne samt rationaliseringen i slagteri- og forarbejdningsvirksomhederne har medført en stærk stigning i antallet af transporter af dyr såvel inden for medlemsstaterne som i samhandelen mellem medlemsstaterne

FINDER:

- at medlemsstaterne og Kommissionen bør sørge for, at den eksisterende lovgivning gennemføres effektivt, og at der sikres en streng kontrol hermed

- at der i nær fremtid bør overvejes nye initiativer for at forbedre beskyttelsen af dyrs velfærd og forebygge, at smitsomme dyresygdomme opstår og spredes

- at der for absolut nødvendige transporter bør indføres strengere betingelser, så dyrenes velfærd og sundhed under og efter transport beskyttes, og de undgår smerter og lidelser

OPFORDRER Kommissionen til med henblik herpå snarest muligt at forelægge Rådet:

- passende forslag med henblik på at nå disse mål, og hvori der skal tages hensyn til medlemsstaternes erfaringer i forbindelse med gennemførelsen af direktiv 95/29/EF

- en dyrevelfærdsrapport om:

a) problemer i forbindelse med transport af levende dyr under hensyn til samfundets interesser i at forebygge spredning af smitsomme dyresygdomme

b) økonomiske konsekvenser af foreslåede ændringer for Den Europæiske Union generelt eller for dens regioner.